पाएं अपने शहर की ताज़ा ख़बरें और फ्री ई-पेपरडाउनलोड करें
जिले की 18 साल से ज्यादा उम्र की 3.18 लाख की आबादी को वैक्सीनेशन के लिए अभी लंबा इंतजार करना पड़ सकता है। प्रदेश में इस वर्ग के टीकाकरण के लिए अभी पर्याप्त वैक्सीन मौजूद नहीं है। वहीं प्रदेश स्तर से टारगेट नहीं मिलने के कारण जिला स्तर पर वैक्सीनेशन का प्लान भी तैयार नहीं हो पाया है।
ऐसे में परेशान जनता पूछ रही है- कब होगा हमारा वैक्सीनेशन। जिले में वैक्सीन की कमी के कारण दो दिन तक टीकाकरण स्थगित रहा। शुक्रवार को कोविशील्ड और को-वैक्सीन मिलने के बाद शनिवार को शहर में दो स्थानों पर सेंटर बनाए गए। इस कारण यहां भीड़ उमड़ पड़ी। सुबह 9 बजे से लंबी कतार लग गई।
हालात यह हो गए कि यहां लोगों के बैठने तक की जगह नहीं बची। इस अव्यवस्था के बीच ही टीकाकरण चलता रहा। हालाकि प्रशासनिक अधिकारियों ने पहुंचकर सुधार का प्रयास किया, लेकिन ज्यादा भीड़ होने के कारण दोपहर तक व्यवस्थाएं गड़बड़ाई रहीं।
लक्ष्य 770 का, 1035 लोगों ने लगवाई वैक्सीन
शनिवार को टीबी अस्पताल और लालबाग शासकीय स्कूल परिसर में टीकाकरण हुआ। दो दिन से टीकाकरण बंद था। दो दिन बाद शिविर लगने से यहां भीड़ लग गई। सबसे ज्यादा लोग दूसरा टीका लगवाने पहुंचे। शिविर में प्रशासन ने 770 लोगों को टीका लगाने का लक्ष्य रखा था, लेकिन शाम तक 1035 लोगों ने टीका लगवाया। इनमें पहला टीका लगवाने वाले 282 और दूसरा टीका लगवाने वाले 783 लोग शामिल थे।
88,858 को अब तक टीका, इनमें 45+ के 76554 लोग
जिले में 16 जनवरी से टीकाकरण की शुरुआत हुई है। पहले चरण में स्वास्थ्य और फ्रंट लाइन वर्कर्स को टीका लगाया गया। दूसरे चरण में 1 मार्च से 60 साल और 45 साल से ज्यादा उम्र वाले गंभीर मरीजों का टीकाकरण शुरू हुआ।
अब तक जिले में 88 हजार 858 लोगों को टीका लगाया जा चुका है। इनमें 45 साल से ज्यादा उम्र के 76 हजार 554 लोग शामिल हैं। 18 से ज्यादा उम्र के लोगों के वैक्सीनेशन में देरी से अभियान प्रभावित हो रहा है।
हर दिन 2 हजार डोज लग रहे, आगे 5 हजार की जरूरत
जिले में फिलहाल हर दिन दो हजार डोज की जरूरत है। 18 साल से ज्यादा उम्र के लोगों का टीकाकरण शुरू होने पर यह संख्या दोगुना से ज्यादा हो जाएगी, क्योकि सबसे बड़ी आबादी जिले में इसी वर्ग की है। इनका टीकाकरण शुरू होते ही संख्या में तेजी आएगी।
अभी जिले में दो दिन बाद वैक्सीन के छह हजार डोज आए हैं। इनमें से एक हजार से ज्यादा डोज शनिवार को ही लगा दिए गए। इस कारण रविवार को सिर्फ टीबी अस्पताल में टीकाकरण केंद्र चालू रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn